title: Saladenn Waldorf
text: Saladenn Waldorf a reer eus ur meuz eus ar Stadoù-Unanet. Aozet eo diwar ach (troc'het e juliana), avaloù (troc'het e juliana ivez), kraoñ ha lipig Mahon.
  
  Istor
  Krouet eo bet etre 1893 ha 1896 e Waldorf Hotel e New York (deuet da vezañ Waldorf-Astoria Hotel e 1931).
  Soñjal a reer e voe krouet gant Oscar Tschirky. E 1896 e voe graet anv eus ar saladenn Waldorf er The Cook Book, ijinet gant 'Oscar of the Waldorf'. Er sekred-kegin orin ne oa ket kraoñ, ouzhpennet e voent goude-se, ha meneget int e Rector Cook Book 1928.
  
  Aozennoù liesseurt
  Ouzhpennañ a c'haller tammoù kig-yar, kig-yar Indez, rezin pe c'hoazh frouezh sec'h. E-lec'h lakaat lipig Mahon e c'haller lakaat lipig diwar yaourt ivez.
  
  Er sevenadur
  Er ganaouenn "You're the Top" gant Cole Porter e kaver ar poz da-heul : "You're the top, you're a Waldorf salad".
  Er romant American Psycho (1991) gant Bret Easton Ellis e vez graet anv alies eus saladenn Waldorf. 
  Er bladenn EP Verbal Remixes & Collaborations (2003) gant Amon Tobin ez eus un ton titlet "I'll Have The Waldorf Salad" .
  
  Notennoù
  
  Liamm diavaez
   Saladenn Waldorf : rekipeoù
  
  Meuzioù SUA